1. **Római örökség**
2. A Pacsirtamező utca 65. alatti, évek óta zárva tartó Táborvárosi Múzeum kerítésére érdemes lenne információs táblákat kihelyezni.
3. A Flórián térre vonatkozóan a 2023-as költségvetési ötletek között szerepelt ez:

„Elsősorban az utak járhatóságára fókuszálva a park megújítása, az esővíz elvezetése, beszivárogtatása.”

A járhatóság hiánya esőben valóban probléma, de kicsit komplexebben szemlélve a dolgot, az egész tér állapota méltatlan, ahhoz képest, hogy milyen romok helyezkednek el a közvetlen közelében. A jelenlegi fő funkciója a kutyafuttatásra koncentrál. A nagy alapterületet kihasználva egy összefüggő zöld területet, többfunkciós közparkot lenne érdemes létrehozni, kihasználva a turisztikai attrakciókat is, amelyek most az aluljáró állapota miatt inkább elriasztják a látogatókat és az átkelő forgalmat is. Az aluljáróban a galambhelyzet áldatlan, a födémben fészkelő galambcsaládok további szaporodását akadályozni kellene. Példa az állatbarát gyakorlatra Németországból: <https://www.eurogroupforanimals.org/files/eurogroupforanimals/2022-01/Management%20of%20City%20Pigeons_People%20for%20Animal%20Rights_2021.pdf>

* A Flórián tér a fővárosé, így a harmadik kerület soha nem fogja tudni önállóan fejleszteni.
* A javasolt fejlesztések összhangban vannak a főváros zöldinfrastruktúra-fejlesztési és fenntartási akciótervével, a klímatudatos városi zöldinfrastruktúra fenntartásával.
* A turizmussal kapcsolatban javasolt fejlesztések összhangban levőnek tűnnek a Budapest Brand célkitűzéseivel, amikről azt olvasom, hogy szeretnék, ha az emberek [kimennének Óbudára](https://wmn.hu/wmn-life/57463-olyan-koztereket-szeretnenk-letrehozni-ahol-az-emberek-ujra-elnek-beszelnek-egymassal-es-ahol-tortenik-valami-a-varosban---beszelgetes-faix-csabaval-a).